EVROPSKA KOMISIJA Bruselj, 15.7.2022 COM(2022) 344 final POROČILO KOMISIJE Spremljanje uporabe prava Evropske unije

















Letno poročilo za leto 2021





{SWD(2022) 194 final}



Predgovor I.Evropski zeleni dogovor Čist zrak in čista voda Varovanje biotske raznovrstnosti Spodbujanje krožnega gospodarstva Čista energija Trajnostno kmetijstvo Trajnostno ribištvo in pomorsko prostorsko načrtovanje Zdravje in varnost hrane II.Evropa, pripravljena na digitalno dobo Tehnologija, ki deluje za ljudi Pravično in konkurenčno digitalno gospodarstvo Spodbujanje podatkovnega gospodarstva. Dostopnost spletišč in mobilnih aplikacij Krepitev kibernetske varnosti in zaščita pred kibernetskimi grožnjami Odprta, demokratična in trajnostna digitalna družba Varstvo potrošnikov in podjetij

Pregledne informacije o podjetjih in za podjetja Digitalni prometni sistemi III.Gospodarstvo za ljudi Delovni pogoji Zdravje in varnost pri delu Mobilnost delovne sile Koordinacija sistemov socialne varnosti. Informacije in pomoč za državljane in podjetja Boljša regulacija poklicev in priznavanje kvalifikacij Dobro javno naročanje in boj proti zamudam pri plačilih Notranji trg energije Ohranjanje varnosti jedrske energije Mobilnost in promet Neposredno obdavčenje Posredna obdavčitev Carina Konkurenca Finančne storitve Pranje denarja in financiranje terorizma IV.Spodbujanje evropskega načina življenja in evropske demokracije

Pravna država in temeljne pravice Državljanstvo Evropske unije Prosto gibanje oseb Pravice potnikov v času pandemije Varnejši promet Enakost in nediskriminacija Boj proti rasizmu in ksenofobiji, vključno s sovražnim govorom Izboljšanje varstva osebnih podatkov Sodelovanje na področju pravosodja in individualna jamstva v kazenskem pravu Varnost Novi pakt o migracijah in azilu

Predgovor

To poročilo je nastalo v času, ko se evropska demokracija srečuje tako z zunanjimi kot notranjimi izzivi. Ruska agresija na Ukrajino je poskus prevlade nad pravno državo po načelu močnejšega. Evropska unija trdno stoji na strani Ukrajine in demokracije nad avtokracijo, saj je pravna država podlaga za pošten in miren mednarodni red. Ukrajinski boj za svobodo nas opominja tudi na vrednost naše demokracije. Demokracijo je treba negovati, izvajati in obnavljati vsak dan, da bi lahko uspevala. To je tisto, za kar si Evropska komisija pod mojim vodstvom prizadeva od samega začetka mandata. Komisija je uvedla zgodovinske ukrepe za krepitev zmogljivosti EU za spodbujanje in zaščito pravne države. Ti ukrepi temeljijo na dialogu z Evropskim parlamentom in državami članicami ter civilno družbo. Komisija uporablja svoja izvršilna pooblastila in postopke za ugotavljanje kršitev, kjer je to potrebno za zaščito pravil, o katerih smo se skupno dogovorili. V letošnjem poročilu je prikazano, kako je Komisija v preteklem letu še naprej varovala pravo EU, da bi državljanom na enotnem trgu zagotovila polno korist izvajanja ključnih politik. Za demokracijo si je treba stalno prizadevati. Komisija je zavezana zaščiti pravice državljanov EU ne glede na to, kje v Uniji živijo. Pravna država je lepilo, ki povezuje Evropsko unijo. Nujna je za zaščito vrednot, na katerih temelji EU, in sicer: demokracije, svobode, enakosti in spoštovanja človekovih pravic. In pod to se je podpisalo vseh 27 držav članic, ki so kot suverene države in svobodni narodi del EU. S spoštovanjem. Dr. Ursula von der Leyen Predsednica Evropske komisije

I.Evropski zeleni dogovor „Robert Schuman je dejal: Evropa potrebuje dušo, ideal in politično voljo, da bo temu idealu služila. […] In v najhujši krizi, kar jih je kdaj koli doživel naš planet, smo spet strnili vrste in se odločili za evropski zeleni dogovor.“ — Govor predsednice von der Leyen o stanju v Uniji leta 2021 Svet se spopada z izrednimi razmerami na področju podnebja in biotske raznovrstnosti, ki ogrožajo obstoj našega planeta. EU je odločena, da bo utirala pot pri spopadanju s temi izzivi. Evropski zeleni dogovor je načrt Komisije za ničelno onesnaževanje zraka, vode in tal ter preoblikovanje gospodarstva EU v sodobno gospodarstvo, gospodarno z viri. Ni časa za omahovanje: cilja prizadevanj Komisije na področju izvrševanja sta hitro izvajanje in stroga uporaba pravil EU, s katerimi bo zeleni dogovor postal resničnost. Komisija se je odločila, da pred Sodiščem Evropske unije sproži postopek proti naslednjim državam članicam: ¾ Grčiji in Portugalski zaradi slabe kakovosti zraka, ki je posledica visokih ravni dušikovega dioksida (NO2); ¾ Slovaški zaradi visokih koncentracij trdnih prašnih delcev (PM10); ¾ Romuniji zaradi nezakonitega obratovanja industrijskih obratov; ¾ Irski in Italiji zaradi kršitev v zvezi s snovmi v pitni vodi, ki bi lahko morebiti ogrožale zdravje; ¾ Španiji zaradi nezadostne zaščite voda pred onesnaženjem z nitrati; ¾ Franciji , Madžarski in Sloveniji v zvezi s čiščenjem odpadnih voda. Čist zrak in čista voda Onesnaženost zraka je med ključnimi dejavniki, ki vplivajo na zdravje ljudi. Za učinkovito zaščito našega dobrega počutja in varovanje naravnega okolja je bistveno popolno izvajanje standardov EU za kakovost zraka . Poleg tega je veliko ljudi še vedno izpostavljenih škodljivim snovem v pitni vodi, kar je v nasprotju s pravili EU . Tudi komunalna odpadna voda se še vedno ne zbira ali čisti pravilno v več sto mestih po EU. Komisija je začela in nadaljevala postopke za ugotavljanje kršitev proti več državam članicam, da bi zagotovila ustrezno stopnjo čiščenja komunalne odpadne vode. Varovanje biotske raznovrstnosti

Zdravje in varnost hrane Namen zakonodaje na tem področju je narediti Evropo bolj zdravo in varnejšo. Za doseganje teh ciljev je ključno, da nacionalni organi pravilno in dosledno izvajajo pravila EU. Komisija uporablja pristop „eno zdravje“ k pripravljenosti in preprečevanju, ki vključuje zdravje ljudi, živali in okolja ter varnost hrane in krme. „Eno zdravje“ je pristop, ki priznava, da je zdravje ljudi tesno povezano z zdravjem živali in okolja. Revizije so bile še naprej ključno orodje pri uveljavljanju pravil EU za varnost hrane in krme, zdravje živali in rastlin ter dobrobit živali. Izkazale so se za pomembne tudi za nadzor nad kakovostjo farmacevtskih izdelkov in medicinskih pripomočkov. Zagotavljanje pravic pacientov do dostopa do čezmejnega zdravstvenega varstva je bilo tudi v letu 2021 prednostna naloga Komisije. Zato si je Komisija še naprej prizadevala za popolno izvajanje direktive o čezmejnem zdravstvenem varstvu in z državami članicami razpravljala o izboljšanju uporabe navedene direktive. Uporaba tobaka je še vedno največje tveganje za zdravje, ki ga je mogoče preprečiti, in najpomembnejši vzrok prezgodnjih smrti v EU. Direktiva o tobačnih izdelkih prispeva k zmanjšanju uporabe tobaka in ustvarja pozitivne rezultate za javno zdravje. Njena pravila zagotavljajo, da je javnost seznanjena s škodljivimi učinki tobaka in da so značilne arome prepovedane za glavne kategorije izdelkov. Leta 2021 je Komisija nadaljevala delo za popolno uveljavitev Direktive. Izvajala je preglede skladnosti nacionalnih zakonov, s katerimi je bila prenesena Direktiva, razpravljala z državami članicami za okrepitev njenega izvajanja ter objavila poročilo o uporabi Direktive. II.Evropa, pripravljena na digitalno dobo „Napeti moramo moči, da bomo svojo digitalno preobrazbo oblikovali v skladu s svojimi pravili in vrednotami.“ — Govor predsednice von der Leyen o stanju v Uniji leta 2021 Digitalna tehnologija spreminja življenja ljudi. Pandemija COVID-19 je korenito spremenila vlogo in dojemanje digitalizacije v naših družbah, hkrati pa jo je tudi pospešila. Digitalne tehnologije so osrednjega pomena za delo, učenje, zabavo, druženje, nakupovanje in dostop do vsega, od zdravstvenih storitev do kulture. Izvajanje in uveljavljanje digitalnih politik, ki ljudi in podjetja opolnomočijo, da sprejmejo uspešno digitalno prihodnost, osredotočeno na človeka, sta postala pomembnejša kot kdaj koli prej. Tehnologija, ki deluje za ljudi Kriza zaradi COVID-19 je pokazala pomen ustreznega delovanja evropske številke za klic v sili 112, prepoznavanja lokacije kličočega in zagotavljanja enakovrednega dostopa za končne uporabnike invalide. Komunikacija v sili in dostop do komunikacijskih storitev v sili prek številke 112 sta le dva od vidikov, ki jih ureja Evropski zakonik o elektronskih komunikacijah iz leta 2020 . Komisija je začela postopke za ugotavljanje kršitev proti 24 državam članicam , ker niso pravočasno prenesle Evropskega zakonika o elektronskih komunikacijah. V nadaljevanju leta 2021 je te postopke nadaljevala proti 20 državam članicam . Zakonik kot eden izmed gradnikov enotnega digitalnega trga posodablja evropski regulativni okvir za elektronske komunikacije, da bi se povečale možnosti izbire in pravice potrošnikov. Zagotavlja jasnejše pogodbe, kakovost storitev in konkurenčne trge. Osrednji cilji Zakonika so spodbujanje povezljivosti in naložb v zelo zmogljiva omrežja/dostop do takih omrežij. Rok za prenos pravil iz Zakonika v nacionalno zakonodajo se je iztekel 21. decembra 2020. Pravično in konkurenčno digitalno gospodarstvo

Pregledne informacije o podjetjih in za podjetja Zaradi vse večjega števila čezmejnih podjetij je enostaven dostop do informacij o podjetjih v različnih državah članicah bistvenega pomena. Zakonodaja EU od držav članic zahteva, da svoje nacionalne poslovne registre povežejo s sistemom povezovanja poslovnih registrov (BRIS). BRIS olajšuje čezmejno poslovanje ter podjetjem omogoča cenejše in hitrejše postopke. Posameznikom, podjetjem in podjetnikom omogoča pridobivanje informacij o podjetjih. Komisija se je leta 2021 odločila, da proti Bolgariji sproži postopek pred Sodiščem, ker se še ni povezala z BRIS, končala pa je postopka za ugotavljanje kršitev zoper Irsko in Francijo, ki sta dokončali povezavo svojih poslovnih registrov z BRIS. Komisija je nadaljevala obstoječe postopke za ugotavljanje kršitev proti vsem državam članicam glede vzpostavljanja enotnih kontaktnih točk . Gre za portale e-uprave, ki ponudnikom storitev omogočajo, da pridobijo potrebne informacije in izvedejo upravne postopke na spletu. Prizadevanja za skladnost pri uporabi direktive o storitvah so v središču digitalizacije in e-uprave ter podpirajo delo v okviru enotnega digitalnega portala . Napredek držav članic je znaten, vendar neenakomeren. Digitalni prometni sistemi Digitalizacija lahko poveča varnost, učinkovitost in trajnostnost prometa. Informacijske in komunikacijske tehnologije ponujajo nove priložnosti za vse vrste potniškega in tovornega prometa. Poleg tega je mogoče z vključitvijo obstoječih tehnologij ustvariti nove storitve. Storitev evropskega elektronskega cestninjenja za cestni promet na primer zagotavlja interoperabilnost storitev cestninjenja na cestah v EU. Udeležencem cest omogoča enostavno plačevanje cestnin v vsej EU zgolj z eno naročniško pogodbo s ponudnikom storitve in eno napravo v vozilu. Odprava zapletenih postopkov za občasne uporabnike in olajšanje vsakodnevnih dejavnosti uporabnikov cest izboljšujeta prometni tok in zmanjšujeta zastoje. Za uveljavitev pravil storitve cestninjenja je Komisija uvedla postopek za ugotavljanje kršitev zoper Slovenijo in sprejela dodatne ukrepe v postopku zoper Madžarsko . Na področju varnosti v letalstvu so storitve podatkovnih zvez komunikacije med zrakoplovi in kontrolo na tleh, ki dopolnjujejo glasovno komunikacijo, ki se tradicionalno uporablja v kontroli zračnega prometa. Izboljšujejo učinkovitost komunikacije med pilotom in kontrolorjem in s tem povečujejo zmogljivost kontrole zračnega prometa. Komisija je nadaljevala postopke za ugotavljanje kršitev proti šestim državam članicam , ker ne zagotavljajo in opravljajo storitev podatkovnih zvez za vse operaterje zrakoplovov, ki letijo znotraj njihovega zračnega prostora. Zaključila je postopke za ugotavljanje kršitev v zvezi z isto zadevo proti Bolgariji, Litvi in Finski.



III.Gospodarstvo za ljudi „Z evropskim socialnim tržnim gospodarstvom smo pridobili vsi. In poskrbeti moramo, da si bo naslednja generacija lahko zgradila prihodnost.“ — Govor predsednice von der Leyen o stanju v Uniji leta 2021 Živeti v EU danes pomeni imeti pravico do varnega in dostojnega življenja ter priložnost za uspeh. Zahvaljujoč evropskemu socialnemu tržnemu gospodarstvu ima EU ene najvišjih življenjskih standardov, najboljše delovne pogoje in najučinkovitejšo socialno zaščito na svetu. Vendar pa je še vedno preveč primerov nepravilne ali nepopolne uporabe pravil enotnega trga ali zaposlovanja. Komisija v politiki izvrševanja obravnava te pomanjkljivosti, tako da se lahko s temi pravili v celoti dosežejo predvideni učinki. Delovni pogoji Pošteni in dostojni delovni pogoji so ključen element evropskega socialnega tržnega gospodarstva v vseh gospodarskih sektorjih in državah članicah. EU ima pravila o delovnem času, delu s krajšim delovnim časom in delu za določen čas, začasnih delavcih in napotitvi delavcev – ki določajo minimalne zahteve, ki se uporabljajo v vsej EU. Leta 2021 je Komisija sprejela številne odločitve za uveljavitev teh pravil. Kar zadeva uporabo pravil o delu za določen čas , je Komisija sprožila postopke za ugotavljanje kršitev zoper Italijo v zvezi z delovnimi pogoji mirovnih sodnikov. Ukrepala je tudi zoper Portugalsko zaradi pogojev zaposlovanja učiteljev za določen čas. Komisija je proti Španiji sprožila postopek za ugotavljanje kršitev, pri čemer je izpostavila vprašanja skladnosti z nacionalnimi pravili o delu prek agencij za zagotavljanje začasnega dela . Poleg tega je Komisija v sektorju morskega ribištva pozvala Ciper , naj v nacionalno zakonodajo prenese pravila EU o zaščiti delavcev.

Organi, pristojni za konkurenco, imajo v državah članicah pomembno vlogo pri uveljavljanju pravil EU o konkurenci. Namen direktive o Evropski mreži za konkurenco plus je okrepiti nacionalne organe, pristojne za konkurenco, da bodo pri tem učinkovitejši. Komisija je začela postopke za ugotavljanje kršitev proti 22 državam članicam, ker niso pravočasno, tj. do 4. februarja 2021, sporočile popolnih nacionalnih ukrepov za prenos. Finančne storitve Komisija je sprožila 96 postopkov za ugotavljanje kršitev proti državam članicam, ker niso sprejele potrebnih ukrepov za popoln prenos direktiv, s katerimi se dodatno poenoti regulativni okvir za kreditne institucije in investicijska podjetja. Finančne storitve so ključni steber enotnega trga. Zakonodaja EU zajema vse finančne posrednike in kapitalske trge. Kreditne institucije in investicijska podjetja so pomembni akterji finančnega sistema EU. S pravili EU je zagotovljeno, da so banke in investicijska podjetja še močnejši in bolje nadzorovani, da se okrepi njihova zmogljivost za podporo okrevanju po pandemiji COVID. Obstajajo štiri direktive, ki so še posebej zanimive za kreditne institucije in investicijska podjetja, na katere je Komisija leta 2021 usmerila svoja prizadevanja na področju izvrševanja: peta direktiva o kapitalskih zahtevah , druga direktiva o sanaciji in reševanju bank , direktiva o kritih obveznicah in direktiva o investicijskih podjetjih . Pravočasna in popolna izvedba teh direktiv je pomembna za dokončno oblikovanje enotnega trga finančnih storitev in ohranjanje zadostne trdnosti finančnega sistema, da prestane posledice pandemije. Pranje denarja in financiranje terorizma Zaradi poznega ali nepravilnega prenosa pravil EU za boj proti pranju denarja in financiranju terorizma (direktiv 2015/849 , 2018/843 in 2019/2177 ) v nacionalno zakonodajo, je Komisija uradno ukrepala v 41 primerih kršitev in zaključila 19 postopkov. Pranje denarja in financiranje terorizma pomenita resno grožnjo celovitosti gospodarstva in finančnega sistema EU ter varnosti evropskih državljanov. Ti nezakoniti finančni tokovi so se med pandemijo COVID-19 nadaljevali. Zakonodaja EU je zasnovana tako, da preprečuje zlorabo finančnega trga v te namene. Leta 2021 se je Komisija osredotočila na uveljavljanje četrte in pete direktive o preprečevanju pranja denarja ter pravil v zvezi z novo vlogo Evropskega bančnega organa pri preprečevanju uporabe finančnega sistema za pranje denarja ali financiranje terorizma. IV.Spodbujanje evropskega načina življenja in evropske demokracije